stanford-oval/wikipedia huggingface dataset:
อำเภอมารัง
ศัพทมูลวิทยา

ชื่ออำเภอนี้มีที่มาจากผู้ประกอบการชาวจีนซึ่งเป็นหนึ่งในคนกลุ่มแรกที่เข้ามาตั้งถิ่นฐานในบริเวณนี้ ผู้ประกอบการคนนั้นเป็นที่รู้จักกันในชื่อ "หม่า" (馬 แปลว่าม้า) และขายผลิตภัณฑ์จากทะเลแบบแห้ง โดยผลิตภัณฑ์จากทะเลได้แก่ปลาและหมึกตากแห้งบนราวซึ่งชาวบ้านเรียกว่า รัง ทำให้บริเวณนี้เป็นที่รู้จักในชื่อ หม่ารัง (กล่าวคือ 'รังของหม่า') และเพี้ยนเสียงกลายเป็น มารัง ในภายหลัง
ภูมิศาสตร์และประชากร

อำเภอมารังมีพื้นที่ 666 ตารางกิโลเมตร ลักษณะของภูมิประเทศมีทั้งชายฝั่งทะเลจีนใต้, ป่าพรุ, เนินเขา และที่ราบ บริเวณตำบลรูซีลา, ปูเลาเกอเริงกา และเมอร์จังตั้งอยู่ริมชายฝั่ง มีที่ราบเป็นดินทรายและมีหุบเขาอยู่ภายใน พื้นที่ในตำบลเจอรุงส่วนใหญ่เป็นหุบเขา ในขณะที่ตำบลบูกิตปายงกับอาลูร์ลิมบัตมีที่ราบลูกระนาดและป่าพรุอยู่
ประชากรในสำมะโน ค.ศ. 2000 มีอยู่ 84,938 คน โดย 97.2% เป็นชาวมลายู ในขณะที่อีก 2.6% เป็นชาวมาเลเซียเชื้อสายจีน
เขตการปกครอง

อำเภอนี้แบ่งออกเป็น 9 มูกิม ได้แก่:
เจอรุง
เมอร์จัง
ปูเลาเกอเริงกา
รูซีลา
อาลูร์ลิมบัต
เมืองบูกิตปายง
บันดาร์มารัง
บูกิตปายง
เปิงกาลันเบอรางัน
สถานที่ท่องเที่ยว

สถานที่ท่องเที่ยวหลักในอำเภอมารัง มีดังนี้:
หาดเกอลูลุต
ล่องเรือในแม่น้ำมารัง
ป่าสงวนจัมบูบงกก
เกาะกาปัซ (ผ่านทางเรือผู้โดยสารจากเมืองมารัง)
ดูเพิ่ม

อำเภอของประเทศมาเลเซีย
กงบาไล
แหล่งข้อมูลอื่น

| ด ค กอำเภอของประเทศมาเลเซีย |
| --- | --- |
 ★ อำเภอที่มีสถานะเทศบาล  ☆ อำเภอที่มีสถานะนคร 
รัฐกลันตัน:  บาจก  กัวมูซัง  เจอลี  ★โกตาบารู  กัวลาไกร  เขตปกครองตนเองโลจิง (กึ่งอำเภอ)  มาจัง  ปาซีร์มัซ  ปาซีร์ปูเตะฮ์  ตานะฮ์เมระฮ์  ตุมปัต 
รัฐเกอดะฮ์:  บาลิง  บันดาร์บาฮารู  ☆โกตาเซอตาร์  ★กัวลามูดา  ★กูบังปาซู  ★กูลิม  ★ลังกาวี  ปาดังเตอรัป  เปินดัง  ☆โปกกเซอนา  ซิก  ยัน 
รัฐซาบะฮ์:  บิวฟอร์ต  เบอลูรัน  กาลาบากัน  เกอนีเงา  กีนาบาตางัน  โกตาเบอลุด  ☆โกตากีนาบาลู  โกตามารูดู  กัวลาเปอญู  กูดัต  กูนัก  ลาฮัดดาตู  นาบาวัน  ปาปาร์  เปอนัมปัง  ปูตาตัน  ปีตัซ  ราเนา  ★ซันดากัน  เซิมโปร์นา  ซีปีตัง  ตัมบูนัน  ★ตาเวา  เตอลูปิด  เตอนม  โตงด  ตัวรัน 
รัฐซาราวัก:  ★อาซาจายา  เบา  เบอลากา  เบอลูรู  เบอตง  ★บินตูลู  บูกิตมาบง  ดาลัต  ดาโร  เกิดง  จูเลา  กาบง  กาโนวิต  กาปิต  ☆กูจิง  ลาวัซ  ลิมบัง  ลิงกา  ลูบกอันตู  ลุนดู  มารูดี  มาตู  เมอราดง  ☆มีรี  มูกะฮ์  ปากัน  ปันตู  ปูซา  ★ซามาราฮัน  ซาราตก  ซารีเกอี  เซอเบาฮ์  เซอบูเยา  เซอลาเงา  เซอเรียน  ★ซีบู  ซีบูรัน  ซีมุนจัน  ซง  ซรีอามัน  ซูบิซ  ตันจุงมานิซ  ตาเตา  เตอเบอดู  เตอลังอูซัน 
รัฐเซอลาโงร์:  ★กมบัก  ★ฮูลูลางัต  ★ฮูลูเซอลาโงร์  ★☆กลัง  ★กัวลาลางัต  ★กัวลาเซอลาโงร์  ☆เปอตาลิง  ซาบักเบอร์นัม  ★เซอปัง 
รัฐตรังกานู:  เบอซุต  ★ดูงุน  ฮูลูเตอเริงกานู  ★เกอมามัน  ☆กัวลาเนอรุซ  ☆กัวลาเตอเริงกานู  มารัง  เซอตียู 
รัฐเนอเกอรีเซิมบีลัน:  เจอเลอบู  ★เจิมปล  กัวลาปีละฮ์  ★พอร์ทดิกสัน  เริมเบา  ☆เซอเริมบัน  ตัมปิน 
รัฐปะลิส: ไม่มี (★กางาร์)
รัฐปะหัง:  ★เบินตง  เบอรา  ที่สูงแคเมอรอน  เจอรันตุต  ☆กวนตัน  ลีปิซ  มารัน  เปอกัน  เราบ์  รมปิน  ★เตอเมอร์โละฮ์ 
รัฐปีนัง:  ☆เซอเบอรังเปอไรกลาง  ☆เซอเบอรังเปอไรเหนือ  ☆เกาะปีนังตะวันออกเฉียงเหนือ  ☆เซอเบอรังเปอไรใต้  ☆เกาะปีนังตะวันตกเฉียงใต้ 
รัฐเประ:  ★บากันดาตุก  บาตังปาดัง  ★ฮีลีร์เปรัก  ฮูลูเปรัก  กัมปาร์  เกอเรียน  ☆กินตา  ★กัวลากังซาร์  ★ลารุต มาตัง และเซอลามา ((กิ่งอำเภอ))  ★มันจุง  มูอัลลิม  เปรักเตองะฮ์ 
รัฐมะละกา:  ★อาโลร์กาจะฮ์  ★จาซิน  ☆★เมอลากากลาง 
รัฐยะโฮร์:  ★บาตูปาฮัต  ☆โจโฮร์บะฮ์รู  ★กลวง  ★โกตาติงกี  ★กูไล  เมอร์ซิง  ★มัวร์  ★ปนเตียน  ★เซอกามัต  ตังกัก 
☆กัวลาลัมเปอร์ ลาบวน และปูตราจายา เป็นดินแดนสหพันธ์ที่ไม่มีเขตปกครองระดับอำเภอ ตัวเอียง หมายถึงอำเภอที่จัดเป็นอำเภอใหม่ ณ ค.ศ. 2019
สกรีโม

| สกรีโม |
| --- | --- |
แหล่งกำเนิดทางรูปแบบ: อีโม,ฮาร์ดคอร์พังก์,โพสต์-ฮาร์ดคอร์
แหล่งกำเนิดทางวัฒนธรรม: ทศวรรษที่ 1990 แคลิฟอร์เนีย,สหรัฐอเมริกา
เครื่องบรรเลงสามัญ: กีต้าร์ไฟฟ้า,กลองชุด,กีต้าร์เบส,เสียงร้อง
รูปแบบอนุพันธุ์: ครังก์คอร์
สกรีโม (อังกฤษ: screamo) เป็นแนวดนตรีประเภทหนึ่งที่พัฒนามาจากอีโมและฮาร์ดคอร์พังก์ ในต้นทศวรรษที่ 90 อีโมกับสกรีโมนั้นก็มีความหมายว่าเป็นแนวดนตรีประเภทเดียวกัน โดยสกรีโมได้พัฒนาไปจากอีโม ลักษณะเด่นของเพลงประเภทนี้คือ ดัง-ไป-เบา บางครั้งจะมีลักษณะยุ่งเหยิงและดูไม่หยุดนิ่ง มีการใช้ริฟฟ์กีตาร์ที่รวดเร็ว และท่อนเมโลดี้ที่แพรวพราว การตะโกนกรีดร้องที่บ้าคลั่ง ส่วนทางด้านเนื้อเพลงเต็มไปด้วยความโกรธแค้น ดูนามธรรม เป็นการวนเวียนถึงความรู้สึกของตนเอง
วงสกรีโมส่วนใช้มักมีเสียงร้องที่จมลงไปกับเครื่องดนตรีอื่น ท่อนหยุดในเพลงสกรีโมมักจะใช้และค่อนข้างเงียบกว่าเพลงประเภทอื่น และมีแนวโน้มว่าจะมีการร้องแบบกรีดร้องในช่วงเบา
จีเอ็มเอ็มทีวี เรคคอร์ด

จีเอ็มเอ็มทีวี เรคคอร์ด (อังกฤษ: GMMTV Records) (ชื่อเดิม: บิ๊กอายส์ อังกฤษ: Big Eyes) ค่ายเพลงย่อยในเครือจีเอ็มเอ็ม แกรมมี่ เปิดตัวอย่างเป็นทางการในปี พ.ศ. 2549  แรกเริ่มเดิมที "บิ๊กอายส์" เป็นส่วนหนึ่งของ จีเอ็มเอ็มทีวี ที่บริหารงานโดย สถาพร พานิชรักษาพงศ์ โดยมีศิลปินแรกเริ่มของค่ายอย่าง บีโอวาย, ชาช่า, น้ำชา, ส้ม, เตชินท์ โดยในตอนนั้นใช้ชื่อค่ายอย่างไม่เป็นทางการว่า "มังกี้ ทาวน์" และมักจะมีโลโก้ แบงแชนแนล ปรากฏในปกอัลบั้มของศิลปิน
ปัจจุบัน จีเอ็มเอ็มทีวี เรคคอร์ด ยังคงเป็นหน่วยธุรกิจย่อยของของจีเอ็มเอ็มทีวี โดยมีหน้าที่ผลิตเพลงประกอบละครโทรทัศน์และมิวสิควิดีโอ ซึ่งจีเอ็มเอ็มทีวีรับหน้าที่จัดการและดูแลศิลปินในสังกัดโดยตรง
อดีตศิลปินในสังกัด

มารี เออเจนี เลอเลย์
ริต์ตา รามณรงค์
Nana
Olives
อะตอม กฤชกนก
เกมส์ MIC IDOL
บี-โอ-วาย
พลอย พรทิพย์
อุ๋งอิ๋ง กรกช
แบงค์ ธนศักดิ์
กัน ก้องวิช
ไอซ์ ศรัณยู
เตชินท์
น้ำชา ชีรณัฐ
เต้น นรารักษ์
หนูนา หนึ่งธิดา
เม้าส์ ณัฐชา
อ๊อฟ ชัยนนท์
วันธงชัย  อินทรวัตร
พั้นช์ วรกาญจน์
โรส ศิรินทิพย์
ปนัดดา เรืองวุฒิ
อัลบั้มพิเศษ

อัลบั้ม Calling Love
| เพลง | รายชื่อเพลง | รายชื่อศิลปิน |
| --- | --- | --- |
| 1 | เสียใจแต่เธอไม่รู้ | ภพธร สุนทรญาณกิจ |
| 2 | ข่าวร้ายหรือข่าวดี | พันกร บุณยะจินดา |
| 3 | ยังไม่พร้อมฟัง | ชีรณัฐ ยูสานนท์ |
| 4 | คนลืมช้า | มานิดา เรืองศรี |
| 5 | เหงาเมื่อไหร่ แค่โทรมา | สุพล พัวศิริรักษ์ |
| 6 | อากาศ (ไม่ทำให้รักฉันเปลี่ยน) | เตชินท์ |
| 7 | อย่าเหงาเรื่อยเปื่อย | นรารักษ์ ใจบำรุง |
| 8 | อยากมีใครสักคนให้กอด | หนึ่งธิดา โสภณ |
อัลบั้ม Calling Love 2
| เพลง | รายชื่อเพลง | รายชื่อศิลปิน |
| --- | --- | --- |
| 1 | ข้อความสุดท้าย | ปีเตอร์ คอร์ป ไดเรนดัล |
| 2 | นาทีที่ไม่มีฉัน | วันธงชัย อินทรวัตร |
| 3 | หยุดเล่นอะไรแบบนี้สักที | ศุภรุจ เตชะตานนท์ |
| 4 | Missed Call | ชวิน จิตรสมบูรณ์ |
| 5 | ไม่รับสาย...ร้องไห้อยู่ |  อริต์ตา รามณรงค์ |
| 6 | ไปรักกันให้พอ ฉันรอไหว | พรทิพย์ พันตาวงษ์ |
| 7 | ใจหาย | Pancake  |
| 8 | อย่าเพิ่งคุยกันตอนนี้ |  ศิรินทิพย์ หาญประดิษฐ์ |
| 9 | อะไรอีก |   อรรถพล ประกอบของ  |
| 10 | Avenue |  วัชราวลี  |
แหล่งข้อมูลอื่น

จีเอ็มเอ็มทีวี เรคคอร์ด ที่ยูทูบ
การเข้าถึงแบบเปิด

การเข้าถึงแบบเปิด
การเข้าถึงแบบเปิดหรือการเข้าถึงแบบเสรี (อังกฤษ: open access, ย่อ: OA) หมายถึง การเข้าถึงออนไลน์ซึ่งงานวิจัยวิชาการที่ได้รับการทบทวนจากผู้เชี่ยวชาญ (peer-review) โดยไม่จำกัด โดยหลักการเข้าถึงแบบเปิดตั้งใจสำหรับบทความวารสารวิชาการ ทว่ายังจัดหาสำหรับวิทยานิพนธ์ บทหนังสือและเอกสารวิชาการเฉพาะเรื่องเพิ่มมากขึ้นด้วย
สกริลเลกซ์

| Skrillex |
| --- | --- |
ในปี ค.ศ. 2017
ข้อมูลพื้นฐาน
ชื่อเกิด: ซอนนี จอห์น มัวร์
เกิด:  (1988-01-15) มกราคม 15, 1988 (36 ปี)
ที่เกิด: ลอสแอนเจลิส แคลิฟอร์เนีย สหรัฐอเมริกา
แนวเพลง: ดั๊บสเตป อิเล็กทรอเฮาส์ โพสต์-ฮาร์ดคอร์
อาชีพ: นักดนตรี ดีเจ โปรดิวเซอร์เพลง นักเล่นกีตาร์ นักร้อง
ช่วงปี: 2002– ปัจจุบัน

เว็บไซต์: www.skrillex.com
ซอนนี จอห์น มัวร์ (อังกฤษ: Sonny John Moore) หรือเป็นที่รู้จักกันดีในชื่อ สกริลเลกซ์ (Skrillex) เป็นนักดนตรีอิเล็กทรอนิกส์และนักร้องนักแต่งเพลงชาวอเมริกัน เติบโตในตะวันออกเฉียงเหนือของลอสแอนเจลิส และ ทางเหนือของแคลิฟอร์เนีย มัวร์ได้เข้าร่วมวง โพสต์-ฮาร์ดคอร์อเมริกัน From First to Last เป็นนักร้องนำในปี 2004 และบันทึกเสียงไว้สองอัลบั้ม กับวง (Dear Diary, My Teen Angst Has a Body Count ในปี 2004, และ Heroine ในปี 2006) ก่อนร่ำลาจากวงไปเป็นอาชีพศิลปินเดี่ยวในปี 2007 เขาเริ่มออกทัวร์เป็นศิลปินเดี่ยวครั้งแรกของเขา ในปลายปี 2007 หลังจาก มัวร์ได้เข้าร่วมในทัวร์คอนเสิร์ต Alternative Press Tour เพื่อสนับสนุนวงดนตรีอื่นเช่น All Time Low และ The Rocket Summer และรวมทั้งการปรากฏตัวของเขาในปกแมกกาซีนของ Alternative Press'
หลังจากที่ปล่อย อีพี Gypsyhook ในปี 2009 มัวร์ได้วางแผ่นจะบันทึกสตูดิโออัลบั้มแรกของเขาในชื่อ Bells กับโปรดิวเซอร์ โนอาห์ เซน อย่างไรก็ตาม เขาหยุดการผลิตอัลบั้มและเริ่มปฏิบัติในภายใต้ชื่อ Skrillex  หลังจากที่ปล่อยอีพี My Name is Skrillex สำหรับการดาวน์โหลดฟรี ในเพจมายสเปซอย่างเป็นทางการของเขา เขาได้จำหน่ายอีพี Scary Monsters and Nice Sprites ในปลายปี 2010 และ More Monsters and Sprites ในกลางปี 2011 ทั้งสองอีพีได้กลายเป็นความสำเร็จในเชิงพาณิชย์ในระดับพอควร เมื่อ 30 พฤศจิกายน 30 ปี 2011 เขาได้รับการเสนอชื่อเข้าชิงทั้งหมดห้ารางวัลแกรมมี ในรางวัลแกรมมี ครั้งที่ 54 รวมทั้งศิลปินหน้าใหม่ยอดเยี่ยม และ ได้สาม: อัลบั้มแดนซ์/อิเล็กทรอนิกายอดเยี่ยม (Best Dance/Electronica Album) บันทึกเสียงเพลงแดนซ์ยอดเยี่ยม (Best Dance Recording) และ บันทึกการริมิกซ์ยอดเยี่ยมที่ไม่ใช่คลาสสิก (Best Remixed Recording, Non-Classical) เมื่อ 5 ธันวาคม ปี 2011 BBC ได้ประกาศว่าเขาได้รับการเสนอชื่อเข้าชิงจากการได้รับคะแนนเสียงของ ซาวด์ออฟ 2012 (Sound of 2012) เมื่อ 12 ธันวาคม 2011 เขายังมีชื่อใน ศิลปินอิเล็กทรอนิกส์แดนซ์แห่งปี (Electronic Dance Music Artist of the Year) ของ MTV
หน่วยปฏิบัติการเกาะกูด

| หน่วยปฏิบัติการเกาะกูด |
| --- | --- |
เครื่องหมาย
ประจำการ: หน่วยตรวจการพิเศษที่ 1  (พ.ศ. 2521–2529) หน่วยปฏิบัติการเกาะกูด  (พ.ศ. 2529–ปัจจุบัน)
ประเทศ:  ไทย
ขึ้นต่อ: กรมรักษาฝั่งที่ 1 หน่วยบัญชาการต่อสู้อากาศยานและรักษาฝั่ง
เหล่า:  กองทัพเรือไทย
รูปแบบ: หน่วยเฉพาะกิจ
บทบาท: การสงครามต่อสู้อากาศยาน หน่วยยามฝั่ง
ขึ้นกับ: กองบัญชาการป้องกันชายแดนจันทบุรีและตราด
กองบัญชาการ: เกาะกูด อำเภอเกาะกูด จังหวัดตราด
ผู้บังคับบัญชา
ผบ.นปก.: นาวาโท รัฐวิชญ์ โชติสุริยกาญจน์
หน่วยปฏิบัติการเกาะกูด (อังกฤษ: Koh Kood Operations Unit; อักษรย่อ: นปก.) เป็นหน่วยเฉพาะกิจของหน่วยบัญชาการต่อสู้อากาศยานและรักษาฝั่ง ขึ้นการควบคุมทางยุทธการกับกองบัญชาการป้องกันชายแดนจันทบุรีและตราด ตั้งอยู่บนเกาะกูด อำเภอเกาะกูด จังหวัดตราด
ประวัติ

หน่วยปฏิบัติการเกาะกูด ก่อตั้งขึ้นเมื่อปี พ.ศ. 2521 ในชื่อว่า หน่วยตรวจการณ์พิเศษที่ 1 จากนั้นในปี พ.ศ. 2529 กองทัพเรือได้อนุมัติให้เปลี่ยนชื่อหน่วยจากเดิมคือหน่วยตรวจการณ์พิเศษที่ 1 เป็นหน่วยปฏิบัติการเกาะกูด และกองทัพเรือได้มอบหมายเมื่อปี พ.ศ. 2535 ให้กรมรักษาฝั่งที่ 1 รับผิดชอบในการจัดกำลังมาประจำการที่หน่วย
โครงสร้าง

หน่วยปฏิบัติการเกาะกูด เป็นหน่วยเฉพาะกิจที่จัดกำลังจากกรมรักษาฝั่งที่ 1 หน่วยบัญชาการต่อสู้อากาศยานและรักษาฝั่ง ขึ้นการควบคุมทางยุทธการกับกองบัญชาการป้องกันชายแดนจันทบุรีและตราด
ภารกิจ

หน่วยปฏิบัติการเกาะกูดมีภารกิจหลักในการป้องกันภัยคุกคามจากทะเลและทางอากาศ การคุ้มครองเรือประมงไทย การลักลอบเข้าเมืองผิดกฎหมาย สนับสนุนการปฏิบัติการของกำลังทางบกและกำลังทางเรือ สนับสนุนการปฏิบัติของหมวดเรือลาดตระเวนชายแดน (มชด.) และกองบัญชาการป้องกันชายแดนจันทบุรีและตราด (กปช.จต.) นอกจากนี้ยังมีภารกิจในการปฏิบัติการจิตวิทยาและการปฏิบัติการมวลชนสัมพันธ์กับประชาชนภายในพื้นที่
ภารกิจ > การฝึกซ้อม

หน่วยปฏิบัติการเกาะกูดมีการฝึกซ้อมอยู่เป็นประจำเพื่อเตรียมขีดความสามารถในการปฏิบัติการให้สูงสุดอยู่ตลอด ทั้งการฝึกยิงอาวุธประจำหน่วย คือปืนขนาด 76/50 มิลลิเมตร และปืนต่อสู้อากาศยานขนาด 37 มิลลิเมตร ในการฝึกยิงไปยังเป้าหมายอากาศยานสมมุติและเป้าหมายจำลองบนพื้นน้ำ
ยุทโธปกรณ์

หน่วยปฏิบัติการเกาะกูด มีอาวุธประจำหน่วยคือปืนขนาด 76/50 มิลลิเมตร และปืนต่อสู้อากาศยานขนาด 37 มิลลิเมตร ทำงานร่วมกับระบบควบคุมบังคับบัญชากองทัพเรือ (C4ISR) เชื่อมโยงกับระบบเรดาร์ตรวจการพื้นน้ำที่สามารถรับส่งข้อมูลได้อัตโนมัติ พร้อมด้วยระบบ Maritime Information Sharing System :MISS เพื่อตรวจสอบเรือนอกระยะตรวจการณ์ของหน่วย
กรณีพิพาททางทะเล

เกาะกูดถูกกล่าวอ้างถึงจากบางบุคคลว่าประเทศไทยจะสูญเสียอธิปไตยของเกาะกูดไปจากการลงนามในบันทึกความเข้าใจไทย-กัมพูชา ว่าด้วยพื้นที่อ้างสิทธิทับซ้อนทางทะเลในไหล่ทวีป พ.ศ. 2544 ขณะที่ในความเป็นจริงแล้ว เกาะกูดเป็นของประเทศไทยตั้งแต่สนธิสัญญาสยาม–ฝรั่งเศส ร.ศ. 125 และไทยเป็นกรรมสิทธิ์เหนือเกาะกูดทั้งหมด ประชาชนและส่วนราชการบนเกาะเป็นคนไทยและของประเทศไทยทั้งหมด ได้แก่ ที่ว่าการอำเภอเกาะกูด สถานีตำรวจภูธรเกาะกูด องค์การบริหารส่วนตำบลเกาะกูด โรงเรียนและโรงพยาบาล ซึ่งฝ่ายไทยมีการวางกำลังของหน่วยปฏิบัติการเกาะกูดในการรักษาอธิปไตยของพื้นที่
ดูเพิ่ม

เกาะกูด
หน่วยบัญชาการต่อสู้อากาศยานและรักษาฝั่ง
กองบัญชาการป้องกันชายแดนจันทบุรีและตราด
แหล่งข้อมูลอื่น

หน่วยปฏิบัติการเกาะกูด ที่เฟซบุ๊ก
เกาะกูดคือพื้นที่ปฏิบัติการหลักและที่ตั้งของหน่วย
เค็นจิ อุตสึมิ

| เค็นจิ อุตสึมิ |
| --- | --- |
内海 賢二

เกิด: 26 สิงหาคม ค.ศ. 1937(1937-08-26) จังหวัดฟูกูโอกะ, ประเทศญี่ปุ่น
เสียชีวิต: 13 มิถุนายน ค.ศ. 2013(2013-06-13) (75 ปี) กรุงโตเกียว, ประเทศญี่ปุ่น
อาชีพ:  นักแสดง  นักพากย์ 
ปีปฏิบัติงาน: 1955–2013
ตัวแทน: เค็นโปรดักชัน
คู่สมรส: มิจิโกะ โนมูระ (สมรส 1967)
บุตร: 1
เค็นจิ อุตสึมิ (ญี่ปุ่น: 内海賢二; โรมาจิ: Utsumi Kenji, 26 สิงหาคม ค.ศ. 1937 – 13 มิถุนายน ค.ศ. 2013) เป็นนักแสดงและนักพากย์ชายชาวญี่ปุ่น
เขาเป็นที่รู้จักจากงานพากย์เสียงอนิเมะ อาทิเช่น โนริมากิ เซมเบ้ ในเรื่องดร.สลัมป์ กับหนูน้อยอาราเล่, ราโอ ในเรื่องหมัดเทพเจ้าดาวเหนือ, พันตรีอาร์มสตรอง ในเรื่องแขนกล คนแปรธาตุ และเรื่องอื่นๆ
อุตสึมิเสียชีวิตในวันที่ 13 มิถุนายน ค.ศ. 2013 จากโรคมะเร็งของเยื่อบุช่องท้อง
ประวัติ

วันเกิด : 26 สิงหาคม พ.ศ. 2480
บ้านเกิด : จังหวัดฟูกูโอกะ ประเทศญี่ปุ่น
สังกัด : เคนโปรดักชัน
เสียชีวิต : 13 มิถุนายน พ.ศ. 2556
ผลงาน > งานแอนิเมชัน

แม่มดน้อยแซลลี่ (พ.ศ. 2509) รับบทเป็น พ่อของแซลลี่
ไซบอร์ก009 (พ.ศ. 2509) รับบทเป็น 008
ดอกเตอร์สลัมป์ รับบทเป็น โนริมากิ เซมเบ้
ปาร์แมน รับบทเป็น ดอน อิชิคาวะ
หมัดเทพเจ้าดาวเหนือ รับบทเป็น ราโอ, ไคโอ
เซนต์เซย่า รับบทเป็น เทพโอดีน
ชินเก็ตเตอร์โรโบ ปะทะ นีโอเก็ตเตอร์โรโบ รับบทเป็น จักรพรรดิโกล
ไดตะลุยแดนเวทมนตร์ รับบทเป็น เวิร์น
โจโจ้ ล่าข้ามศตวรรษ รับบทเป็น ดาร์บี้
สตรีทไฟท์เตอร์ II V รับบทเป็น เวก้า
มาครอสพลัส รับบทเป็น มิลลาร์ด จอห์นสัน
ลัคกี้แมน จริงๆนะจะบอกให้ รับบทเป็น โอยาจิแมน
เบอร์เซิร์ก รับบทเป็น ซ็อด
วันพีซ (ภาคภาพยนตร์จอเงิน) รับบทเป็น เอลดราโก้
ราเซฟอน รับบทเป็น วาตาริ ชิโร่
ก้าวแรกสู่สังเวียน รับบทเป็น คาโมงาวะ เก็นจิ
ยูซี่ สาวน้อยมหัศจรรย์ รับบทเป็น จอมราชาปีศาจ
แขนกล คนแปรธาตุ รับบทเป็น อเล็กซ์ หลุยส์ อาร์มสตรอง
เนตรสยบมาร (Basilisk) รับบทเป็น มิโนะ เน็งกิ
ผลงาน > งานเกม

ซูเปอร์โรบ็อตไทเซ็น (Super Robot Wars) [PS] รับบทเป็น จักรพรรดิโกล
ดราก้อนบอล Z [PS] รับบทเป็น รีกูม
เน็กซ์คิง [PS] รับบทเป็น คิงเฮนรี่
หมัดเทพเจ้าดาวเหนือ [PS] รับบทเป็น ราโอ
เมทัลเกียร์ โซลิด 3 สเนคอีเตอร์ รับบทเป็น พันเอกวอลกิ้น
เบอร์เซิร์ก [DC] รับบทเป็น บัลแซ็ค, ซ็อด
คิโดเซนชิ กันดั้ม เซงคิ [PS2] รับบทเป็น พันเอกดักลาส โรเดน
ผลงาน > งานภาพยนตร์ต่างประเทศ

James Bond 007: Diamonds Are Forever พากย์เสียงของ เจมส์ บอนด์ (ฌอน คอนเนอรี่)
James Bond 007: Moonraker พากย์เสียงของ ฮิวโก้ แดรกซ์ (ไมเคิล ลอนสเดล)
James Bond 007: Tomorrow Never Dies พากย์เสียงของ แจ็ค เวด (โจ ดอน เบคเกอร์)
The Matrix พากย์เสียงของ มอร์เฟียซ (ลอเรนซ์ ฟิชเบิร์น)
The Lord of The Rings พากย์เสียงของ กิมลี่ (จอห์น รีส เดวี่ส์)
แหล่งข้อมูลอื่น

ประวัติส่วนตัวในเว็บต้นสังกัด (เคนโปรดักชัน) เก็บถาวร 2007-11-10 ที่ เวย์แบ็กแมชชีน (ญี่ปุ่น)
สกรีม (เพลงไมเคิล แจ็กสันและเจเน็ต แจ็กสัน)

"สกรีม/ไชลด์ฮุด" (อังกฤษ: Scream/Childhood) เป็นเพลงของนักร้องชาวอเมริกัน ไมเคิล แจ็กสัน และเจเน็ต แจ็กสัน เขียนโดยจิมมี แจมและเทร์รี ลูอิส, ไมเคิล แจ็กสัน, เจเน็ต แจ็กสัน โดยมีโปรดิวเซอร์ ได้แก่จิมมี แจมและเทร์รี ลูอิส, ไมเคิล แจ็กสัน, เจเน็ต แจ็กสัน เป็นโปรดิวเซอร์ร่วม สำหรับรวมอัลบั้มของไมเคิล แจ็กสัน ฮิสทรี: พาสต์เพรเซนต์แอนด์ฟิวเจอร์บุ๊ก 1 โดยไดวางจำหน่ายในวันที่ 31 พฤษภาคม ค.ศ. 1995 โดยออกมาพร้อมกับเพลงไชลด์ฮุด
พิธิวัตต์ สุขจิตธรรมกุล

พิธิวัต สุขจิตธรรมกุล (เกิด 1 กุมภาพันธ์ พ.ศ. 2538) เป็นนักฟุตบอลชาวไทย เล่นในตำแหน่งกองกลางตัวรับ ปัจจุบันได้ลงเล่นให้กับบุรีรัมย์ ยูไนเต็ด ในไทยลีก
ประวัติส่วนตัว

พิธิวัต เกิดวันที่ 1 กุมภาพันธ์ 2538 เริ่มต้นการฝึกฝนศาสตร์ลูกหนังเมื่อปี 2010 จากเจเอ็มจี อะคาเดมี ซึ่งเป็นสถานเพาะบ่มวิชาลูกหนังชื่อดังของโลก จากประเทศฝรั่งเศส ที่มาเปิดอยู่ในเมืองไทย ก่อนที่ปี 2013 “เต้” พิธิวัตต์ จะถูกดึงตัวเข้าสู่เมืองทอง ยูไนเต็ด ทว่าไม่มีโอกาสได้ลงสนาม ทำให้ฤดูกาล 2015/16 ต้องย้ายไปร่วมทัพบีอีซี เทโรศาสน ที่นี่เองเด็กหนุ่มจากจังหวัดระยอง ได้เริ่มโชว์ผลงานเป็นที่ประจักษ์ลงสนามช่วยทีมไป 25 เกม ยิง 2 ประตู
ก่อนที่จะเป็น เชียงราย ยูไนเต็ด คว้าตัวไปเป็นกำลังหลักเริ่มตั้งแต่ฤดูกาล 2016/17 จนถึงกลางฤดูกาล 2021/22 ตลอดกว่า 6 ฤดูกาล ลงสนามช่วยทีมทุกรายการไป 206 เกม ยิง 14 ประตู แอสซิส 14 ประตู ช่วยทีมจากแดนเหนือคว้าแชมป์มาได้ 6 โทรฟี่ พร้อมกับเป็นนักเตะยอดเยี่ยมในปี 2019 อีกด้วย
จากนั้นกลางฤดูกาล 2021/22 กลางรับพลังไดนาโม ได้โยกมาอยู่กับบีจี ปทุม ยูไนเต็ด ก่อนจะรับใช้ทีมจนถึงฤดูกาล 2023/24 ลงสนามไปทุกรายการ 71 เกม ยิง 2 ประตู กับ 7 แอสซิส คว้า 2 แชมป์กับทีม ก่อนจะเป็น “ปราสาทสายฟ้า” บุรีรัมย์ ยูไนเต็ด คว้าตัวมาร่วมทัพ เพื่อเสริมความเหนียวแน่นในแดนกลาง ก่อนเริ่มฤดูกาล 2024/25
ทั้งนี้ พิธิวัตต์ สุขจิตธรรมกุล ถือเป็นนักเตะดีกรีทีมชาติไทย อีกหนึ่งคน ซึ่งติดทีมชาติชุดใหญ่ มาตั้งแต่ปี 2019 จนถึงปัจจุบัน
ทีมชาติ

ในเดือนสิงหาคม พ.ศ. 2560 พิธิวัตได้เหรีญทองในการแข่งขันฟุตบอลในซีเกมส์ 2017 กับทีมชาติไทยรุ่นอายุไม่เกิน 23 ปี
ประตูทีมชาติ > ไทย อายุไม่เกิน 23 ปี

| พิธิวัต สุขจิตธรรมกุล – ประตูกับทีมชาติไทย อายุไม่เกิน 23 ปี> อันดับที่ | พิธิวัต สุขจิตธรรมกุล – ประตูกับทีมชาติไทย อายุไม่เกิน 23 ปี> วันที่ | พิธิวัต สุขจิตธรรมกุล – ประตูกับทีมชาติไทย อายุไม่เกิน 23 ปี> สถานที่ | พิธิวัต สุขจิตธรรมกุล – ประตูกับทีมชาติไทย อายุไม่เกิน 23 ปี> พบกับ | พิธิวัต สุขจิตธรรมกุล – ประตูกับทีมชาติไทย อายุไม่เกิน 23 ปี> ประตู | พิธิวัต สุขจิตธรรมกุล – ประตูกับทีมชาติไทย อายุไม่เกิน 23 ปี> ผลการแข่งขัน | พิธิวัต สุขจิตธรรมกุล – ประตูกับทีมชาติไทย อายุไม่เกิน 23 ปี> การแข่งขัน | พิธิวัต สุขจิตธรรมกุล – ประตูกับทีมชาติไทย อายุไม่เกิน 23 ปี>  |
| --- | --- | --- | --- | --- | --- | --- | --- |
| 1. | 23 มีนาคม 2560 | ดูไบ สหรัฐอาหรับเอมิเรตส์ |  มาเลเซีย | 3–0 | 3–0 | ดูไบคัพ |  |
| 2. | 24 สิงหาคม 2560 | เซอลาโงร์ ประเทศมาเลเซีย |  เวียดนาม | 1–0 | 3–0 | ซีเกมส์ 2017 |  |
เกียรติประวัติ > ทีมชาติ

ซีเกมส์  เหรียญทอง (1); 2017
ดูไบคัพ (1) :  2017
ฟุตบอลชิงแชมป์แห่งชาติอาเซียน: 2563
เกียรติประวัติ > สโมสร

ไทยลีก (1): 2562
ไทยเอฟเอคัพ (2): 2017, 2018
ไทยแลนด์แชมเปียนส์คัพ (1): 2018
ไทยลีกคัพ (1): 2018
ไทยแลนด์แชมเปียนส์คัพ (1): 2022
ไทยลีกคัพ (1): 2023–24
เกียรติประวัติ > รางวัลส่วนตัว

ผู้เล่นยอดเยี่ยมไทยลีกประจำฤดูกาล (1): 2562
แหล่งข้อมูลอื่น

mtufc.com เก็บถาวร 2018-06-23 ที่ เวย์แบ็กแมชชีน
ข้อมูลของ พิธิวัตต์ สุขจิตธรรมกุล ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลบุรีรัมย์ ยูไนเต็ด  |
| --- | --- |
 1 ศิวรักษ์  2 ศศลักษณ์  3 พรรษา  4 ลีออน  5 ธีราทร  6 กู๊ด  7 บิสโซลี  8 รัตนากร  9 ศุภชัย  10 คริสปิม  11 กูลส์  13 เอเธอริดจ์  15 นฤบดินทร์  16 ดูกัลล์  17 ชาลาลัมโปส  18 อาทิตย์  19 โมราเอส  20 ญาโล  27 พิธิวัตต์  40 ทาบินาส  44 ธนกฤต  49 ปิยวัฒน์  89 พงศกร  92 คิม มิน-ฮย็อค  95 เสกสรรค  96 วาร์กัส  หัวหน้าผู้ฝึกสอน: ลอส
เทศบาลเมืองลำสามแก้ว

| เทศบาลเมืองลำสามแก้ว |
| --- | --- |
เทศบาลเมือง
   ตรา

ทม.ลำสามแก้วที่ตั้งสำนักงานเทศบาลเมืองลำสามแก้ว
พิกัด: 13°58′21.5″N 100°39′03.7″E﻿ / ﻿13.972639°N 100.651028°E﻿ / 13.972639; 100.651028
ประเทศ:  ไทย
จังหวัด: ปทุมธานี
อำเภอ: ลำลูกกา
จัดตั้ง:  2 มีนาคม 2538 (อบต.คูคต)  1 สิงหาคม 2550 (ทม.ลำสามแก้ว) 
การปกครอง
 • นายกเทศมนตรี: ดารุณี วัดแก้ว
พื้นที่
 • ทั้งหมด: 12.5 ตร.กม. (4.8 ตร.ไมล์)
ประชากร (2563)
 • ทั้งหมด: 66,176 คน
 • ความหนาแน่น: 5,294.08 คน/ตร.กม. (13,711.6 คน/ตร.ไมล์)
รหัส อปท.: 04130602
ที่อยู่ สำนักงาน: เลขที่ 199 หมู่ที่ 6 ซอยกำนัน-ผู้ใหญ่ ถนนเสมาฟ้าคราม ตำบลคูคต อำเภอลำลูกกา จังหวัดปทุมธานี 12130
เว็บไซต์: lamsamkaeo.go.th
 ส่วนหนึ่งของสารานุกรมประเทศไทย
เทศบาลเมืองลำสามแก้ว เป็นเทศบาลเมืองแห่งหนึ่งในอำเภอลำลูกกา จังหวัดปทุมธานี ครอบคลุมพื้นที่บางส่วนของตำบลคูคตที่อยู่นอกเขตของเทศบาลเมืองคูคต เทศบาลเมืองลำสามแก้วเดิมคือองค์การบริหารส่วนตำบลคูคต ต่อมา พ.ศ. 2550 ได้เปลี่ยนชื่อเป็น "องค์การบริหารส่วนตำบลลำสามแก้ว" พร้อมกับจัดตั้งเป็นเทศบาลเมือง จึงกลายเป็น "เทศบาลเมืองลำสามแก้ว" ในปัจจุบัน
ที่ตั้งและอาณาเขต

เทศบาลเมืองลำสามแก้วเป็นพื้นที่ส่วนตะวันออกของตำบลคูคต อำเภอลำลูกกา มีพื้นที่ทั้งหมดประมาณ 12.5 ตารางกิโลเมตร เป็นที่ราบลุ่มด้านฝั่งทิศตะวันออกของแม่น้ำเจ้าพระยา และมีคลองชลประทานตัดผ่านในเขตพื้นที่จำนวน 3 สาย โดยอยู่ห่างจากอำเภอลำลูกกาไปทางทิศตะวันตกระยะทางประมาณ 16 กิโลเมตร
เขตปกครองของเทศบาลเมืองลำสามแก้วครอบคลุมหมู่ที่ 1, 2, 3, 6, 7 (เดิมคือ 4), 12 (เดิมคือ 5) ซึ่งเป็นพื้นที่บางส่วนของตำบลคูคต ในขณะที่พื้นที่อีกส่วนหนึ่งของตำบลเป็นเขตการปกครองของเทศบาลเมืองคูคต
ทิศเหนือ ติดต่อกับเขตเทศบาลนครรังสิต (อำเภอธัญบุรี) มีเขตอำเภอลำลูกกา-อำเภอธัญบุรี (แนวขนานคลองรังสิตประยูรศักดิ์ไปทางทิศใต้ 1,600 เมตร) เป็นเส้นแบ่งเขต
ทิศตะวันออก ติดต่อกับเขตเทศบาลเมืองลาดสวาย (อำเภอลำลูกกา) มีคลองสามเป็นเส้นแบ่งเขต
ทิศใต้ ติดต่อกับกรุงเทพมหานคร มีคลองหกวาสายล่างเป็นเส้นแบ่งเขต
ทิศตะวันตก ติดต่อกับเขตเทศบาลเมืองคูคต (อำเภอลำลูกกา) มีคลองสองและคลองหนึ่งเป็นเส้นแบ่งเขตบางส่วน
แผนที่เทศบาลเมืองลำสามแก้ว
เทศบาลเมืองลาดสวาย

| เทศบาลเมืองลาดสวาย |
| --- | --- |
เทศบาลเมือง

ทม.ลาดสวายที่ตั้งสำนักงานเทศบาลเมืองลาดสวาย
พิกัด: 13°58′00.4″N 100°41′25.3″E﻿ / ﻿13.966778°N 100.690361°E﻿ / 13.966778; 100.690361
ประเทศ:  ไทย
จังหวัด: ปทุมธานี
อำเภอ: ลำลูกกา
จัดตั้ง:  • 2 มีนาคม 2538 (อบต.ลาดสวาย)  • 1 ตุลาคม 2554 (ทม.ลาดสวาย)
การปกครอง
 • นายกเทศมนตรี: วินัย สังวาลย์เงิน
พื้นที่
 • ทั้งหมด: 33 ตร.กม. (13 ตร.ไมล์)
ประชากร (2563)
 • ทั้งหมด: 67,256 คน
 • ความหนาแน่น: 2,038.06 คน/ตร.กม. (5,278.6 คน/ตร.ไมล์)
รหัส อปท.: 04130603
ที่อยู่ สำนักงาน: เลขที่ 111 หมู่ที่ 5 ถนนสุสวาส ตำบลลาดสวาย อำเภอลำลูกกา จังหวัดปทุมธานี 12150
เว็บไซต์: ladsawai.go.th
 ส่วนหนึ่งของสารานุกรมประเทศไทย
เทศบาลเมืองลาดสวาย เป็นเทศบาลเมืองซึ่งมีอาณาเขตครอบคลุมพื้นที่ทั้งหมดของตำบลลาดสวายในอำเภอลำลูกกา จังหวัดปทุมธานี เดิมเคยมีฐานะเป็นองค์การบริหารส่วนตำบลลาดสวาย แล้วจึงได้รับการจัดตั้งเป็นเทศบาลเมืองใน พ.ศ. 2554 เป็นหนึ่งในสามเทศบาลเมืองของอำเภอลำลูกกา ร่วมกับเทศบาลเมืองคูคตและลำสามแก้ว ปัจจุบันเทศบาลเมืองลาดสวายมีประชากร 65,906 คน
ภูมิประเทศเป็นที่ราบลุ่ม แหล่งน้ำธรรมชาติส่วนใหญ่เป็นคลอง ได้แก่ คลองสาม คลองสี่ คลองห้า คลองพระยาสุเรนทร์ และคลองหกวาสายล่าง นอกจากนี้ยังมีแหล่งน้ำบาดาลอีก 11 แห่ง ดินส่วนใหญ่เป็นดินร่วนเหมาะแก่การเพาะปลูก การขนส่งมีถนนลำลูกกา ซึ่งเชื่อมต่อระหว่างถนนพหลโยธินกับถนนกาญจนาภิเษก รถโดยสารประจำทางที่ผ่านเขตเทศบาลได้แก่ สาย 374 (บริษัท กิตติสุนทร), 543 (ขสมก.) และ 6250 (บริษัท กิตติสุนทร) ในอนาคตมีโครงการรถไฟฟ้าสายสีเขียวส่วนต่อขยาย ซึ่งจะไปสิ้นสุดที่ถนนกาญจนาภิเษก